హీరోగా 'ధ్రువ', నిర్మాతగా 'ఖైదీ నెంబర్ 150' సక్సెస్లలో డబుల్ జోష్లో ఉన్న రామ్చరణ్ భవిష్యత్ ప్రణాళిక ఏమిటో తెలుసా? తన అభిరుచికి అనుగుణంగా సొంత  ఇంటి పనుల్లో కొద్దిరోజుల పాటు తలమునకలవడమే. 'ఖైదీ 150' సెట్స్లో బిజీగా ఉన్న సమయంలోనే సొంత ఇంటి ఆధునీకరణ పనులు మొదలుపెట్టిన రామ్చరణ్ ఇప్పుడు తగినంత తీరిక చేసుకుని మరీ ఆ పనుల్లో ఇన్వాల్వ్ అవుతున్నారట. దీనిపై రామ్చరణ్ నవ్వుతూ స్పందించారు. పదిహేనేళ్ల తర్వాత ఇంటి ఆధునికీకరణ పనులు జరుపుతున్నామని, ఉపాసన మా కుటుంబంలోకి అడుగుపెట్టాక నాన్నగారు సైతం కొద్దికాలం క్రితం ఈ విషయం ప్రస్తావించారని చెప్పారు. అందరి అభిరుచికి అనుగుణంగానే భారతీయత సంప్రదాయం మేళవించే విధంగా ఇంటిని రీడిజైన్ చేయిస్తున్నామని తెలిపారు. ఇంటి ఆధునీకరణ వెనుక...త్వరలోనే మెగా ఫ్యామిలీలోకి మరో కొత్త వ్యక్తి రాబోతున్నారని అనుకోవచ్చా అని అడిగినప్పుడు చరణ్ మరోసారి హాయిగా నవ్వేశారు. 'ఇప్పటికీ నన్ను నేను ఓ పిల్లవాడిగానే అనుకుంటాను. నేను పెద్దవాడినయ్యాననే ఫీలింగ్ వచ్చిన తర్వాత పిల్లల గురించి ఆలోచిస్తాను. ప్రస్తుతానికైతే ఆలాంటి ఆలోచనలు లేవు' అంటూ చెప్పుకొచ్చారు చెర్రీ...
heeroga 'dhruva', nirmaatagaa 'khaidi nembar 150' saxeslalo dabul joshlo unna ramcharan bhavishyat pranaalika emito telusa? tana abhiruchiki anugunamgaa sonta  inti panullo koddirojula paatu talamunakalavadame. 'khaidi 150' setslo bijiga unna samayamlone sonta inti aadhuneekarana panulu modalupettina ramcharan ippudu taginanta teerika chesukuni mari aa panullo inwalve avutunnarata. deenipai ramcharan navvutuu spandinchaaru. padihenella tarvaata inti aadhunikeekarana panulu jaruputunnamani, upaasana maa kutumbamloki adugupettaka naannagaaru saitam koddikaalam kritam ee vishayam prastaavinchaarani cheppaaru. andari abhiruchiki anugunamgaane bhaaratheeyata sampradaayam melavinche vidhamgaa intini redisine cheyistunnamani telipaaru. inti aadhuneekarana venuka...twaralone mega famililoki maro kotta vyakti raabotunnaarani anukovacha ani adiginappudu charan marosari haayigaa navvesaaru. 'ippatikee nannu nenu oo pillavaadigaane anukuntaanu. nenu peddavaadinayyaanane feeling vachina tarvaata pillala gurinchi aalochistaanu. prastutaanikaite alanti aalochanalu levu' antuu cheppukochaaru cherri...